Държавен вестник, бр. 19, 2010 г., стр. 13

БРОЙ  19	
Д Ъ Р Ж А В Е Н  В Е С Т Н И К 	
СТР.  13  
§ 24. Създава се чл. 37б: 
„Публикация на заявката
Чл. 37б. (1) Всяка заявка, която отговаря 
на изискванията за формална редовност и на 
изискванията на чл. 11, се публикува в офи­
циалния бюлетин на Патентното ведомство. 
Публикацията се извършва в едномесечен 
срок след приключване на експертизата по 
чл. 37 или след влизане в сила на решението 
по чл. 37, ал. 4.
(2) Публикацията съдържа входящия номер, 
датата на подаване и приоритета, когато такъв 
е претендиран, данни за заявителя, данни за 
представителя по индустриална собственост, 
когато има такъв, вида на марката, изобра­
жението на марката, класовете и списъка на 
стоките и услугите, за които е заявена.
(3) Международните регистрации, по които 
Република България е посочена страна, се пуб­
ликуват в официалния бюлетин на Патентното 
ведомство в едномесечен срок от уведомяването 
на ведомството за международната регистрация. 
(4) Заявката не се публикува, когато:
1. е оттеглена съгласно чл. 38, ал. 1;
2. се смята за оттеглена по чл. 36, ал. 2;
3. производството по нея е прекратено съ­
гласно чл. 36, ал. 5.“
§ 25. В чл. 38 се правят следните изменения 
и допълнения:
1. В ал. 1 се създава изречение второ: „Когато 
заявителят оттегли заявката си, се постановява 
решение за прекратяване на производството.“
2. В ал. 3 думата „молба“ се заменя с „искане“. 
§ 26. Създават се чл. 38а – чл. 38ж:
„Възражения от трети лица
Чл. 38а. (1) В тримесечен срок от датата на 
публикация на заявката всяко физическо или 
юридическо лице, както и сдружения, представ­
ляващи фабриканти, производители, доставчици 
на услуги, търговци или потребители, могат да 
подадат възражение срещу регистрацията на 
марката на основание чл. 11.
(2) Възражението се подава в писмена форма 
и съдържа основания и мотиви.
(3) Лицето, подало възражението, не е участ­
ник в производството по заявката. 
(4) Възражението се изпраща на заявителя, 
който може да представи становище по него. 
(5) Възражението се разглежда от отдела 
по опозиция. 
Опозиция срещу регистрацията
Чл. 38б. (1) Притежателят на по-ранна 
марка по смисъла на чл. 12, ал. 2 и 3, лицен­
зополучателят на изключителна лицензия на 
по-ранната марка, действителният притежател 
на нерегистрирана марка, която се използва 
в търговската дейност на територията на Ре­
публика България и за нея е подадена заявка 
за регистрация, както и притежател на марка, 
заявена на името на агент или представител 
на притежателя без негово съгласие, може на 
основание чл. 12, ал. 1 да подаде опозиция 
срещу:
1. регистрацията на марка, заявена по този 
закон;
2. признаването на действието на междуна­
родна регистрация на територията на Република 
България.
(2) Опозицията по ал. 1, т. 1 се подава в 
тримесечен срок от публикацията на заявената 
марка в официалния бюлетин на Патентното 
ведомство.
(3) Опозицията по ал. 1, т. 2 се подава в 
срока между 6-ия и 9-ия месец от публикацията 
на международната регистрация в официалния 
бюлетин на Патентното ведомство.
(4) Опозицията се подава в два екземпляра, 
трябва да е мотивирана, да съдържа данни за 
лицето, което я подава, за марката – обект на 
опозицията, правното основание, на което се 
базира, и да е придружена с доказателства, 
когато е необходимо. Когато опозицията се 
основава на общоизвестна марка или на марка, 
ползваща се с известност, тя трябва да е при­
дружена с доказателства за общоизвестността 
или известността на марката. 
(5) Към опозицията се прилага документ 
за платена такса.
(6) За опозиция, подадена по ал. 1, т. 1, се 
уведомява заявителят на марката – обект на 
опозицията.
(7) За опозиция, подадена по ал. 1, т. 2, се 
уведомява Международното бюро.
Проверка за допустимост и формална 
редовност на опозицията
Чл. 38в. (1) За всяка опозиция се проверя­
ва дали отговаря на изискванията на чл. 38б, 
ал. 1, 2 и 3.
(2) Опозиция, която не е подадена в срок 
и/или за която таксата не е заплатена в срока 
по чл. 38б, ал. 2 или не е подадена от лице по 
ал. 1, е недопустима и по нея производство 
не се образува, за което се уведомява лицето, 
което я е подало. 
(3) За всяка допустима опозиция се прове­
рява дали отговаря на изискванията на чл. 38б, 
ал. 4 и когато се констатират недостатъци, се 
уведомява лицето, което я е подало, като му се 
предоставя двумесечен срок за отстраняването 
им. Когато недостатъците не бъдат отстранени 
в този срок, се взема решение за прекратяване 
на производството. 
Производство по опозиция
Чл. 38г. (1) Опозицията се разглежда от 
състави на отдела по опозиция, които се със­
тоят от трима експерти, единият от които е 
председател на състава.